
A humanitárius segítségnyújtás rendszere - Szomália

Dolgozatom témájának a humanitárius segítségnyújtás rendszerének bemutatását választottam Szomália
esettanulmányán keresztül. Rezümémben röviden összefoglalom írásom célkitűzésit, módszertanát és
eredményeit.
Ennek a dolgozatnak a célja egy átfogó kép megalkotása a nemzetközi szervezetek általi
humanitárius segítségnyújtás rendszeréről. Emellett pedig hipotézisként azt a kulcsmondatot állítottam
fel, miszerint a humanitárius segítségnyújtás előnyei vitathatatlanok, de a velejáró jelenségek
lassíthatják azt a fejlődési víziót, amely ennek a tevékenységnek a valós célja. Célkitűzéseim
megvalósításához részben a nemzetközi szervezetek humanitárius segítségnyújtásra vonatkozó
dokumentumait, részben pedig a nemzetközi szakirodalomban fellelhető, Szomáliáról alkotott elemzői
kutatásokat vizsgáltam. Ennek a dolgozatnak nem célja az egyéb, nem nemzetközi szervezetek által
nyújtott humanitárius segélyek vizsgálata.
Felépítését tekintve írásom egy bevezetővel kezdődik, melyben meghatározom a dolgozatom céljait
és felépítését. Ezt követően elméleti keretet készítek a humanitárius segítségnyújtás rendszeréről, majd
áttérek esettanulmányom országának vizsgálatára. Szomália történeti és biztonsági elemzése után az
országban jelenlévő nemzetközi szervezetek tevékenységét kutatom, majd a humanitárius
segítségnyújtás kritikáit, jövőképét vizsgálom. Végezetül az összegzésben tárom fel hipotézisem
eredményét.
élkülözhetetlen a hipotézisem cáfolása vagy bizonyítása érdekében.
Dolgozatom eredményeként értékelem a Szomáliáról megalkotott átfogó, szektorális biztonsági
elemzést, illetve a különböző nemzetközi szervezetek által nyújtott humanitárius segélyek összegzését.
Emellett pedig megfogalmaztam a jövőre vonatkozó tanácsokat, nézeteket a humanitárius
segítségnyújtásról.



